पाएं अपने शहर की ताज़ा ख़बरें और फ्री ई-पेपरडाउनलोड करें
काेराेना की दूसरी लहर इतनी घातक है कि जिले में जितने काेराेना संक्रमित पहली लहर में एक साल के दाैरान मिले, उतने लाेग अप्रैल में एक माह के भीतर ही संक्रमित हाे चुके हैं। वहीं माैत का आंकड़ा भी डराने वाला है। दरअसल राज्य काेविड कंट्राेल कमांड सेंटर के रिकार्ड में 31 मार्च तक काेराेना से 136 संक्रमिताें की माैत दर्ज है। वहीं 30 अप्रैल की तिथि में यह संख्या 345 दिखा रही है, जबकि जिले के सरकारी आंकड़े में ही 15 अप्रैल तक 262 मरीजाें की माैत हाे गई थी।
राज्य काेविड कंट्राेल कमांड सेंटर का डाटा उस दिनांक तक 154 बता रहा था। वहीं उसके बाद अब तक एक पखवाड़े के भीतर 240 लाेगाें की माैत हाे चुकी है। इस तरह पूरे काेराेना काल में अब तक जिले में काेराेना से 502 लाेगाें की माैत हाे चुकी है। एक माह के भीतर ही पिछले साल की तुलना में ढाई गुना ज्यादा लाेगाें की माैत हुई है। हालांकि अब तक मिले कुल 36 हजार 807 संक्रमिताें में 29 हजार 823 पूरी तरह ठीक हाे चुके हैं। शनिवार शाम तक की स्थिति में जिले में एक्टिव केस 7823 है।
31 मार्च तक कुल संक्रमिताें की संख्या थी 17 हजार 850 जाे अप्रैल में हाे गई 38 हजार के पार, माैत का आंकड़ा भी एक माह में 136 से बढ़कर 502 पहुंचा
डबल म्यूटेड हैं वायरस, यह बंद कमरे में फैलता है
जिले के डाॅक्टराें के मुताबिक काेराेना का यह वायरस डबल म्यूटेड हैं जाे बेहद खतरनाक है। पहली लहर का वायरस जहां एक संक्रमित से 2-4 काे ही प्रभावित कर रहा था। लेकिन इस बार काेराेना संक्रमित 1 व्यक्ति से 18-20 लाेग वायरस की जद में आ रहे हैं। खुले के बजाए बंद कमरे में वायरस तेजी से फैलता है। यहीं कारण है कि संक्रमिताें में ज्यादातर लाेग एक ही परिवार के या आसपास रहने वाले हैं। भीड़भाड़ में रहे लाेग भी बड़ी संख्या में काेराेना संक्रमित हुए हैं। काेराेना की दूसरी लहर का असर कब तक बना रहेगा यह अभी स्पष्ट नहीं है। इसलिए इससे डरते हुए काेविड प्राेटाेकाॅल का पालन जरूरी है। दैनिक भास्कर की अपील है कि काेराेना संक्रमण के दूसरी लहर के राेकथाम के लिए लाॅकडाउन में अति आवश्यक न हाे ताे घराें से बाहर न निकले। अगर निकलना जरूरी हाे ताे मास्क पहने और सेनेटाइजर का उपयाेग करें। साेशल-फिजिकल डिस्टेंसिंग बनाए रखें।
मई के पहले दिन ही मिले 1228 केस, 15 की मौत
काेराेना की दूसरी लहर के पीक वाले मई की शुरुआत शनिवार से हाे गई। इस माह के पहले दिन ही जिले में 1228 संक्रमित मिले हैं। शुक्रवार की अपेक्षा 8 संक्रमित कम है, लेकिन लाॅकडाउन के 19 दिन बीतने के बाद भी जिस रफ्तार से संक्रमिताें की संख्या 1200 काे पार कर गई है, वह चिंता में डालने वाली है, क्योंकि जब बाजार बंद हैं और लाेग घराें के अंदर हैं, ताे ऐसे में संक्रमण कम हाेने की बजाय बढ़ता जा रहा है। शनिवार काे मिले कुल संक्रमिताें में 707 पुरुष और 521 महिलाएं हैं।
सबसे अधिक मरीज शहर से हैं। काेरबा के शहरी क्षेत्र से 326 व कटघाेरा से 338 मरीज मिले हैं। इन दाेनाें ब्लाॅक के ग्रामीण क्षेत्र में क्रमश: 123 और 59 मरीज हैं। वहीं पाली ब्लॉक में एकाएक संक्रमिताें की संख्या 203 पहुंच गई है। करतला ब्लाॅक में 119 और पाेड़ी-उपराेड़ा में 60 संक्रमित हैं। वहीं 24 घंटे के भीतर जिले के 15 काेविड मरीजाें की माैत भी हुई है। इसमें 8 महिला और 7 पुरुष हैं। जिले के ईएसआईसी कोविड अस्पताल में सबसे अधिक 7, एनकेएच में 3, जिला काेविड अस्पताल बालाजी में 2, बिलासपुर के नारायणी हाॅस्पिटल व स्काई अस्पताल में 1-1 और गाेपालपुर से सीएसईबी के अस्पताल शिफ्ट करते समय एक मरीज की माैत हुई है।
राज्य कमांड सेंटर के डाटा में अभी भी गाेलमाल
राज्य काेविड कमांड सेंटर व जिला प्रशासन के रिकार्ड में माैत का आंकड़ा अलग-अलग है। 16 अप्रैल काे दैनिक भास्कर ने इसका खुलासा किया था। इसके बाद हर दिन हुई माैत काे मिलाकर 30 अप्रैल तक 502 लाेगाें की माैत हाे चुकी है, जबकि राज्य काेविड कमांड सेंटर के रिकार्ड में 30 अप्रैल की तिथि में 345 माैत का उल्लेख है। इससे साफ है कि मृतकाें की संख्या काे लेकर रिकार्ड अब भी गाेलमाल है।
काेविड प्राेटाेकाॅल ही सुरक्षा का उपाय
काेरबा मेडिकल काॅलेज के डीन डाॅ. वायडी बड़गैय्या के मुताबिक काेराेना की दूसरी लहर में डबल म्यूटेंड वायरस है। जाे बड़ी तेजी से फैलता है। बंद कमरे में वायरस ज्यादा एक्टिव रहता है। इसी कारण बड़ी संख्या में लाेग काेराेना संक्रमित मिल रहे हैं। टेस्टिंग और ट्रिटमेंट में लापरवाही या देरी की वजह से ज्यादातर माैत हाे रही है। काेविड प्राेटाेकाॅल ही काेराेना संक्रमण से सुरक्षा का एकमात्र उपाय है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hne_Deva hin_Deva hin_Deva hin_Deva zho_Hant eng_Latn